Аԥсни Урыстәыла акурортқәеи мшынла реимадара аҿҳәара инахоуп
© Sputnik / Леон Адлейба Туристический теплоход "Грифон" прибыл в Сухумский порт
© Sputnik / Леон Адлейба
Лаҵара инаркны Шәачеи Аԥсни рыбжьара амшынтә еимадара аусура иалагоит апассаџьыртә катамаран "Грифон", даҽа ӷбак, "Комета" захьӡу, Новороссиск – Шәача – Гьеленџьик иныҟәалоит.
АҞӘА, лаҵара 3 – Sputnik. Лаҵара 1 азы зныҟәара хацзыркраны иҟаз акатамаран "Грифон" атехникатә мзызқәа ирыхҟьаны аамҭа инахеит ҳәа аанацҳауеит ВодоходЪ экспресс VK ахатәы даҟьаҿы.
"Аҩызцәа, ишәҳардыруеит аӷбарныҟәара алагара арыцхә маҷк еиҭаагар шакәхаз. Ицәырҵыз ауадаҩрақәа аӡбра иаҿуп, аамҭақәак рышьҭахь ишәылаҳҳәоит арыцхә ҿыц", - ҳәа аҳәоит адырраҭараҿы.
Ԥыҭк рнаҩс РИА Новости аинтервиу азҭаз аилахәыра-мҩангаҩ адиректор хада Михаил Антошин иҳәеит акруизтә ӷбақәа амшынеисра иахырҟьаны абаӷәазақәа ишырҭымҵыз.
"Аҳауа ҭагылазаашьа иахҟьаны аӷба Анапатәи абаӷәазаҟынтә Шәачатәи абаӷәазахь изымнеит", - ҳәа азгәанаҭоит амаҵзура Антошин иажәақәа ааго.
Аԥхараныҟәаӷбеи акатамарани Шәачаҟа рнеира азгәаҭоуп лаҵара 5 азы.